અચાનક એક યુવાન અમારી મદદે આવ્યો હતો એમ જણાવીને મયૂર મહેતાએ કહ્યું હતું કે ‘જાણે અમારી મદદે ભગવાન આવ્યા હોય એવો અમને અહેસાસ થયો હતો. તે યુવાન લિફ્ટમૅન હતો. તે તેના જૉબ પર જઈ રહ્યો હતો. અમારી બઝર સાંભળીને તે અમારી મદદ માટે આવ્યો હતો. તેણે તેના ઇન્સ્ટ%મેન્ટથી દરવાજો ખોલી નાખ્યો હતો અને અમને ચારેય જણને હાથ પકડીને બહાર કાઢ્યા હતા. એ દરમ્યાન ત્યાં અમારી લિફ્ટનો ઑપરેટર અને રેલવે પ્રોટેક્શન ફોર્સનો એક કૉન્સ્ટેબલ ત્યાં હાજર થઈ ગયા હતા તેમ જ ફાયર-બ્રિગેડ પણ આવી ગઈ હતી.’